stanford-oval/wikipedia huggingface dataset:
רוד חוליט
קריירה

חוליט החל את הקריירה שלו בקבוצת הארלם ומשם עבר לפיינורד ואז לפ.ס.וו. איינדהובן, ממנה עבר תמורת שישה מיליון פאונד למילאן האיטלקית. במילאן, חוליט שיחק עם שני חבריו לנבחרת הולנד: מרקו ואן באסטן ופרנק רייקארד ועם שני האיטלקים: פאולו מלדיני ופרנקו ברסי. עם מילאן זכה חוליט בשלוש אליפויות איטליה ובשני גביעי ליגת האלופות (1989, 1990). עם נבחרת הולנד זכה חוליט ביורו 1988.
לאחר שפרש מכדורגל, אימן חוליט את צ'לסי האנגלית והוביל אותה לזכייה ב-גביע ה-FA, התואר המשמעותי הראשון של הקבוצה אחרי 26 שנה, ובתור המאמן הזר הראשון הזוכה בו. למרות זאת, חוליט פוטר בעונה שלאחר מכן. לאחר שפוטר עבר חוליט לאימון ניוקאסל יונייטד ובעונה הראשונה הוביל אותה לזכייה בגביע ה-FA. בעונה השנייה בקבוצה חוליט אימן רק בחמישה משחקים לפני שפוטר. בעונת 2004/2005 החל לאמן את פיינורד, אבל התפטר לקראת סוף העונה. בעונת 2007/2008 אימן את לוס אנג'לס גלאקסי מליגת הMLS. בינואר 2011 מונה למאמן טרק גרוזני הרוסית, וביוני 2011 פוטר מתפקידו.
תארים > תארים כשחקן

אליפות הולנד: 1983/1984
הגביע ההולנדי: 1983/1984
אליפות הולנד (2): 1985/1986, 1986/1987
גביע אירופה לאלופות: 1988/1989, 1989/1990
אליפות איטליה (3): 1987/1988, 1991/1992, 1992/1993
הסופר קאפ האירופי: 1990
הגביע הביניבשתי: 1990
הסופר קאפ האיטלקי (2): 1992, 1994
קופה איטליה: 1993/1994
אליפות אירופה: 1988
כדור הזהב: 1988
כדורגלן השנה בהולנד (2): 1984, 1986
נעל הזהב ההולנדית: 1986
נבחרת הטורניר באליפות אירופה (2): 1988, 1992
נכלל בפיפ"א 100
מקום 13 ברשימת כדורגלן היובל של אופ"א
חבר בהיכל התהילה של הכדורגל האיטלקי
תארים > תארים כמאמן

גביע ה-FA: 1997
שלום הורוביץ

| --- | --- |

 לידה:  1881 
 פטירה:  1956 (בגיל 75 בערך) 
 מדינה:  ישראל 
 תאריך עלייה:  1922
 מקום מגורים:  "בית שלום", ירושלים
 
שלום הורוביץ
שלום הורוביץ (6 בספטמבר 1881 – 1 בפברואר 1956) היה מבכירי עורכי הדין בארץ ישראל בתקופת המנדט הבריטי ובשנים הראשונות של מדינת ישראל.
קורות חייו

שלום (סולומון) הורוביץ נולד בשנת 1881 בעיר מנצ'סטר באנגליה, אליה היגר אביו יעקב הלוי איש הורוביץ ממזרח אירופה וקיים בית של תרבות יהודית שורשית.
את השכלתו רכש שלום הורוביץ באוניברסיטת קיימברידג' בה קיבל בהצטיינות את התואר מוסמך במדעי הרוח בלימודים קלאסיים. המשיך בלימודי משפטים אותם השלים בשנת 1907 ומאז ועד לשנת 1922 עבד כעורך דין במנצ'סטר. עלה לארץ ישראל, לא במטרה להשתקע בה, אלא הוזמן אליה ביוזמתו של רואה חשבון ישעיהו ברוידא, שהיה איש הכספים של ההנהלה הציונית. בארץ, שהייתה נתונה תחת שלטון בריטי, נזקקו אנשי היישוב העברי לסיוע משפטי במערכת המשפט הבריטית והוא הוזמן לארץ בשל בקיאותו במשפט הבריטי. תחילה עבד בשותפות עם עוה"ד הארי סאקר במשרדו בירושלים. המשרד ייצג, בין השאר, את פנחס רוטנברג, את חברת החשמל, את האוניברסיטה העברית ואת הסוכנות היהודית. לאחר שנים אחדות עמד שלום הורוביץ כראש משרד עורכי הדין ש. הורוביץ ושות'.
בין היתר ייצג שלום הורוביץ, ביחד עם עורך הדין הוראס סמואל, בערעור שהתקיים בבית המשפט המנדטורי לערעורים, את הנאשמים ב"משפט עפולה", בו הורשע חקלאי ממושב בלפוריה בהריגת ערבי בעת העלייה על הקרקע של העיר עפולה. הסניגורים הביאו לביטול פסק הדין ולעריכת משפט מחודש שבו זוכה הנאשם.
במסגרת משרדו שימש הורוביץ כיועץ המשפטי של רוב החברות הכלכליות הגדולות בארץ בתקופת שלטון המנדט, כחברת החשמל וחברת האשלג. היה יועץ משפטי לחיים ארלוזורוב ראש המחלקה המדינית של הסוכנות היהודית. שלום הורוביץ פעל כראש המשרד עד שפרש מעבודתו המקצועית בשנת 1941 בהגיעו לגיל שישים. המשרד ממשיך להתקיים והוא נמנה עם משרדי עורכי הדין המובילים במדינת ישראל ומעסיק כ-160 עורכי דין, חלקם בעלי רישיונות לעריכת דין גם בחו"ל.
בשנת 1931 בנה הורוביץ את ביתו המפואר ברחוב אחד העם 20 בשכונת טלביה בירושלים. את הבית תכנן האדריכל זולטן שמשון הרמט. שלום הורוביץ, שהיה רווק, התגורר בבית בגפו, אלא שהבית היה פתוח לאנשי תרבות, לקונצרטים קאמריים, להרצאות ולאירועי תרבות שונים. ירושלים של אותן שנים הייתה קוסמופוליטית באופיה ובביתו נשמעו הרבה שפות, ששיקפו את המגוון המיוחד של העיר. הבית הפך לבית ועד של הקהילה התרבותית של ירושלים.
שלום הורוביץ הלך לעולמו בשנת 1956 והובא למנוחות בבית העלמין בסנהדריה.
פעילותו הציבורית

שלום הורביץ היה פעיל בחיים הציבוריים בארץ ישראל. הוא היה חבר בוועדה שניהלה בשנת 1929 בשם ההנהלה הציונית, את המשא ומתן עם שלטונות המנדט. באותה שנה היה אחד מעורכי הדין שהופיעו מטעם היישוב העברי בפני ועדת שו שחקרה את מאורעות תרפ"ט. היה פעיל בענייני האוניברסיטה העברית בירושלים, חבר בהנהלתה, בחבר הנאמנים ובוועד הפועל שלה. הורוביץ היה אחד מנאמני מכון זיו ברחובות (שלימים הפך למכון ויצמן למדע). כמו כן היה יושב ראש ועד הנאמנים של מכון הנרייטה סאלד למען עליית הנוער וחבר מועצת הדסה.
פעילותו התרבותית

שלום הורוביץ היה יושב ראש של החברה הירושלמית למוזיקה, גוף אשר בראשית שנות השלושים קיים קונצרטים בעיר.
בשנת 1936 פעל הורוביץ, יחד עם הבריגדיר פרדריק קיש וברוניסלב הוברמן, להקמת התזמורת הסימפונית הארץ-ישראלית, לימים התזמורת הפילהרמונית הישראלית, והיה היושב ראש בפועל של הקרן למען התזמורת. הוא היה אספן של תמונות אמנות שקישטו את ביתו בירושלים, אותו העניק שנים אחדות לפני מותו לקרן היסוד על מנת שישמש כאתר לאירועים ציבוריים.
לקריאה נוספת

משה חננאל, המארח של ירושלים, הירושלמים, ארץ וטבע, תשס"ז/ 2007, עמ' 122 - 123
שכונות ירושלים: טלביה, קטמון והמושבה היוונית, כתר ספרים, 2002, עמ' 164 - 166
שלט בית שלום הורוביץ ליד הבית שבו התגורר ברחוב אחד העם בירושלים
בנימין פונטרימולי

ערך זה עוסק במחבר ספר שבט בנימין. אם התכוונתם לנכדו, מחבר ספר פתח הדביר, ראו .
| --- | --- |
 לידה:  צפת
 פטירה:  ט"ז בסיוון ה'תקמ"ד אזמיר
 מדינה:  האימפריה העות'מאנית
 חיבוריו:  שבט בנימין
 שם השושלת:  פונטרימולי
 צאצאים:  רבי חייא פונטרימולי, הרב חיים ישעיה פונטרימולי
 
 חתימה:  
 
רבי בנימין פונטרימולי (נפטר בט"ז בסיוון ה'תקמ"ד, 1784) היה רב, דיין וסופר באזמיר.
ביוגרפיה

נולד בצפת למשפחת רבנים חשובה שהיגרה מקזאלה מונפראטו שבאיטליה במאה ה-17, בה נמנים רבי עזרא פונטרימולי (אנ'), רבי גבריאל פונטרימולי, רבה של טורינו, ועוד. למד אצל רבי משה בן אדרת, מרבני אזמיר וצפת, עליו כותב החיד"א: ”הרב אריה שאג סיני ועוקר הרים אסקלוסטיקא דאורייתא” (שיורי ברכה יו"ד של"א ד'). הגיע מצפת לאזמיר, שם כיבדוהו מאוד, עד שרבי נסים חיים משה מודעי כותב עליו ”ידוע לכל תפארתו גדולתו ושלמותו” (דרישה מחיים, דרוש י"ב) ומונה על ידי רב העיר להיות "סופר העיר", האחראי לכתוב את כל השטרות, הגיטין והאסמכתאות. התכתב בהלכה עם גדולי חכמי העיר שהזכירוהו בספריהם, כמו רבי חיים יאודה אליעזר, רבי רפאל יצחק מאיו, רבי חיים יאודה אליעזר, רבי אליקים גאטינייו, רבי יום טוב דאנון ורבי יצחק ארדיט. כיהן כסופר בית הדין וכדיין בעיר, והתמחה בהלכות שטרות.
נפטר באזמיר בט"ז בסיוון ה'תקמ"ד (1784), ממגפת הדבר שפשתה באזמיר.. על מצבתו נרשם:
לבבות יחרדון ביום דבר אבד ושכר נתח טוב,ונקר עין ימין:

ושלף צור חרבו עלי חכם שלם, וסר מר המות בחלק בנימין:

 בתוך שוחה נטען ומשכבו עפר ושת ביתו שמה שעריו שוממין:

מנוחתו כבוד במשכן צדיקים וינוח יעמוד לעת קץ הימין:

אבן מקיר תזעק קינים והגה והי כלה ייליל:

ינהגהו על מות ספרא רבה דישראל מלא חכמה וכליל:

הוא נב"ת [נפשו בטוב תלין] אל המנוחה ואל הנחלה בעדן גן אלקים כהולך בחליל:

עלה אל האלקים וי וויין לסיון ש' וישם אותה מצב"ה לפ"ג
ביוגרפיה > צאאציו

רבי חיים ישעיה פונטרימולי (נפטר תקע"ד).
הרב חייא פונטרימולי, דיין באזמיר ומחבר ספר צפיחת בדבש, אביו של רבי חיים בנימין פונטרימולי מחבר ספר פתח הדביר.
חיבוריו

כתב ספרים רבים, ביניהם נימוקים על טור חשן משפט, תשובות, חידושים על התורה, דרושים, שיטה על הש"ס, אך כולם נשרפו בשרפה הגדולה באזמיר בי"א באב התר"א. רק ספר אחד הגיע לידינו:
שבט בנימין (שאלוניקי תקפ"ד) – על הלכות שטרות ושו"ת. הספר נדפס כארבעים שנה לאחר פטירתו, והוגה על ידי בנו, רבי חייא שהוסיף הערות וחידושים משלו בספר. בתחילת הספר ישנם דברי מוסר השכל בנושא כתיבת שטרות כהלכתן. לספר הסכמה מאת רבני אזמיר, רבי דוד אמאדו ורבי רפאל אשכנזי.
לקריאה נוספת

«Benjamin Pontremoli». In: Jewish Encyclopedia, Vol. XIX, 1888 Isidore Singer (on-line)
המעלות לשלמה, עמוד 31 ו-95.
ש' וואנונו, אנציקלופדיה לחכמי טורקיה.
פתח הדביר, הוצאת מכון הכתר, ירושלים תשע"א, פרקי תולדות.
הערות שוליים

↑  "Les Pontremoli, deux dynasties rabbiniques en Turquie et en Italie" Parigi,1997 (on-line)
↑  שבט בנימין, סימן צ"ו
↑  שמחת יאודה, סימן ל"ח
↑  שפת הי"ם, סימן מ"ב
↑  שמחת יאודה סימן לח
↑  תועפת ראם סדר בחקתי
↑  כבוד יו"ט הלכות שבועות פ"ה ה"א
↑  צפיחת בדבש סימן י"ט
| --- | --- |
בקרת זהויות :  NLI: 987007307641805171  VIAF: 298208397   WorldCat (עם VIAF): 298208397 
ערך זה הוא קצרמרבנושא רבנים ובנושא האימפריה העות'מאנית. אתם מוזמנים לתרום לוויקיפדיה ו.
שער ספר שבט בנימין (שאלוניקי תקפ"ד)
קריסטינה דבארג'

| --- | --- |

 לידה:  8 במרץ 1990 (בת 34) סאות' פסידאניה, קלירפורניה, ארצות הברית 
 שם לידה:  קריסטינה ג'יימי דבארג'
 מוקד פעילות:  ארצות הברית 
 תקופת הפעילות:  מ-2003
 מקום לימודים:  תיכון סאות' פסדנה 
 עיסוק:  זמרת • כותבת שירם • רקדנית • שחקנית
 סוגה:  פופ • דאנס • R&B • היפ-הופ
 שפה מועדפת:  אנגלית 
 חברת תקליטים:  איילנד דאף ג'אם • מנהטן רקורדס • ביטסטריט רקורדס
 www.kristiniadebarge.com
 פרופיל ב-IMDb
 
קריסטינה ג'יימי דבארג' (באנגלית: Kristinia Jamie DeBarge; נולדה ב-8 במרץ 1990) היא זמרת, כותבת שירים, רקדנית ושחקנית אמריקאית. היא הופיעה לראשונה בגרסה האמריקאית של "בית ספר למוסיקה", הספין אוף של "אמריקן איידול", "אמריקן ג'וניורס".
בשנת 2009, דבארג' חתמה על חוזה עם איילנדס רקורדס, והוציאה את אלבומה הראשון "Exposed", ביולי של אותה השנה. הסינגל הראשון, "גודיביי", הפציע במצעדים הגדולים ביותר ברחבי העולם. דבארג' הוציאה את אלבומה השני, "Young & Restless" ב-3 במאי 2013.
ביוגרפיה > ילדות ותחילת קרירה

דבארג' היא בתו של ג'יימס דבארג'. קריסטינה התחילה לשיר בגיל 3, אבל לא לקחה את הקריירה ברצינות עד לגיל 12. בגיל 12, אביה, ג'יימס, לקחה אותה לאולפן הקלטות, והם עבדו עד השעות המוקדמות של הבוקר על דואט, שגרם לאביה להבין שהיא רצינית.
דבארג' היא מעורבבת בכך שאביה הוא חצי אפרו-אמריקאי וחצי קנדי, ואמא שלה היא מקסיקנית, איטלקייה, אירית ונורווגית.
בקיץ 2003 היא השתתפה בספין אוף של "אמריקן איידול", "אמריקן ג'וניור", שמפורסם בישראל בתור "בית ספר למוסיקה". היא הגיעה לעשירייה הראשונה.
ביוגרפיה > 2009: Exposed

דבארג' הוציאה את אלבום הבכורה שלה בשנת 2009 תחת "איילנד דאף ג'אם", בשיתוף פעולה עם המפיק הבכיר זוכה הגראמי, בייביפייס. אלבום הבכורה שלה הצליח בהתחלה, עם הסינגל המוצלח והמפורסם שלה, "Goodbye", אך שאר סינגליה נכשלו, כמו "Sabotage" ו-"Future Love" שהוציאה עם פיטבול.
אלבומה הראשון מכיל שירי אהבה בשילוב של הפקת R&B, ונחשבו לאוהבי המבקרים לקיץ 2009.
ביוגרפיה > 2009–2013: Young & Restless

לאחר שהאלבום הראשון שלה כשל, קריסטינה לא הוציאה שירים עד לשנת 2012. אם כי, עבדה על אלבום שני עבור חברת התקליטים שלה שהיה צפוי להשתחרר ב-2011, אך בוטל על ידי חברת התקליטים. לבסוף, לאחר שנה הוציאה את הסינגל "Cry Wolf" ב-27 בספטמבר 2012, לאחר שחשבון הטוויטר שלה נפרץ והקליפ הודלף.
דבארג' חתמה על חוזה עם מנהטן רקורדס, אולפן הקלטות בינלאומי הממוקם ביפן בפברואר 2013. ב-3 באפריל 2013 הוציאה את הסינגל השני שלה, "Ignite" תחת אלבומה השני, והיה לסינגל הראשון שיצא תחת חברת ההקלטות, כאשר "Cry Wolf" שוחרר בצורה עצמאית.
דבארג' הצהירה באותו יום כי אלבומה השני, "Young And Restless" ישוחרר ב-5 במאי 2013. ב-28 במאי 2013 שוחרר הסינגל השלישי מאלבומה השני, "Higher" שהכיל את גרסת האלבום וגרסת DJ. שבוע קודם, ב-21 במאי 2013 הוציאה את הסינגל "Remix My Love" בשיתוף עם קילין וולאס, מפיק מוזיקלי אמריקאי.
ב-2014 ביטלה דבארג' את החוזה שלה עם אולפני מנהטן שביפן וחתמה על חוזה עם המפיק המוזיקלי, אודניס שפפויפיר.
ביוגרפיה > 2014–הווה: Back in the Day, Thinkin Out Loud

בסוף שנת 2014 החלה דבארג' לעבוד על אלבום שלישי. עד ל-2014, דבארג' הייתה מפיקה שירי Teen Pop משולב R&B, כאשר היא התחילה לעבוד על אלבומה השלישי היא התחילה לעבוד על שירים שיותר נוגעים בז'אנר ה-Soul-R&B ו-Hip-Hop (אורבני). היא התחילה לעבוד על האלבום השלישי שלה במרץ 2014.
ב-1 בינואר 2015 הכריזה דבארג' על סדרת השירים "New Music Monday", כאשר במהלך 9 שבועות היא שחררה 9 שירים חדשים (מקוריים ולא מקוריים) כל יום שני דרך ערוץ היוטיוב שלה, חלקם סינגלים מהאלבום החדש שלה.
בשנת 2014 שיחקה בסרט המוזיקלי "ריקוד מגניב", שביים וכתב ניק קאנון, לצידם של טיפאני האדיש וקווין הארט.
דיסקוגרפיה > אלבומי אולפן

2009: Exposed
2013: Young & Restless
2019: Back in the Day
דיסקוגרפיה > מיני-אלבומים

2016: Thinkin Out Loud
2016: Peaceful Understanding
פילמוגרפיה

| שנה | סרט | תפקיד | הערות |
| --- | --- | --- | --- |
| 2012 | Christmas in Compton | לולה |  |
| 2014 | ריקוד מגניב | אנסטסיה |  |
י' בניסן

י' בניסן הוא היום העשירי בחודש השביעי 
בשנה העברית, למניין החודשים מתשרי, והיום העשירי בחודש הראשון 
למניין החודשים מניסן. י' בניסן לעולם לא יחול, בלוח העברי הקבוע, בימים ראשון, רביעי ושישי, ועל כן הוא משתייך לקבוצת הימים הנקראת "לא אדו".
פרשת בר המצוה של ילד שנולד י' בניסן היא ברוב השנים הפשוטות פרשת צו, אך בשנים פשוטות מקביעות (הכז) פרשת בר המצוה תהיה חול המועד פסח. בשנים מעוברות, פרשת בר המצווה, בשנים מקביעות (בחה, זחג, זשה) היא פרשת מצורע, בשנים מקביעות (גחז וגכז) פרשת בר המצוה תהיה חול המועד פסח, בשנים מקביעות (החא והשג) פרשת בר המצווה תהיה פרשת אחרי מות
חגים ומועדים

קורבן אחיעזר בן עמישדי נשיא שבט דן
תענית צדיקים על פטירת מרים הנביאה
אירועים היסטוריים

ב'תמ"ח – עם ישראל לוקח לביתו שה לצורך קרבן פסח
ב'תפ"ט – על פי המסורת וספר יהושע מעבר הירדן וכניסתם של בני ישראל בהנהגתו של יהושע בן נון לארץ "והעם עלו מן הירדן בעשור לחדש הראשון (הוא ניסן) ויחנו בגלגל, בקצה מזרח יריחו"
ה'תשמ"ד – תחילתה של פרשת קו 300: ארבעה מחבלים משתלטים על אוטובוס ולוקחים את נוסעיו כבני ערובה
ה'תשמ"ח – המרגל הישראלי מרדכי ואנונו מורשע ונגזרות עליו 18 שנות מאסר בפועל
ה'תשפ"א – יום הבחירות לכנסת העשרים וארבע
נולדו

ה'תרנ"ז – יוסף יקותיאלי, הוגה רעיון המכביה ומגשימו, חתן פרס ישראל על מפעל חיים (נפטר בה'תשמ"ג)
ה'תרע"ג – חביב כנען, עיתונאי ישראלי וחוקר פרקים בתולדות היישוב (נפטר בה'תשנ"ג)
ה'תרצ"א – יעקב בודו, שחקן וקומיקאי ישראלי
ה'תשל"ב – נפתלי בנט, ראש הממשלה ה-13 של ישראל
ה'תשל"ח – עידו מוסרי, שחקן, במאי, מנחה טלוויזיה, מוזיקאי ומדבב ישראלי
ה'תשנ"ח – קארין עליה, שחקנית ומלכת היופי לשנת 2016
ה'תשס"ד – אוסקר גלוך, כדורגלן ישראלי
נפטרו

ב'תפ"ז – על פי המסורת, מרים אחות משה רבנו
ה'תקצ"ד – רבי אברהם ריס, רב אלזסי-שווייצרי
ה'תשנ"ז – חיים הרצוג, נשיאה השישי של מדינת ישראל (נולד ה'תרע"ט)
ה'תשס"ג – הרב שלום משאש, רבה הראשי של ירושלים (נולד ה'תרס"ח)
ה'תשס"ה – הרבנית חנה טאו, מחנכת ומהפכנית בלימוד תורה לנשים. מתלמידותיו של הרצי"ה קוק, וממייסדות מדרשת הרובע
ה'תשס"ו – הרב נתן בוקובזה, רב ומקובל, דרשן ומנהיג רוחני, שעסק בפעילות ציבורית תורנית וחברתית (נולד ל' אב ה'תשכ"ג)
ט' בניסן – י"א בניסן
ניסן
שמעון אבו חצירא

שמעון אבו חצירא (נולד ב-10 באוקטובר 1986 בנתניה) הוא כדורגלן עבר ישראלי ששיחק בעמדת החלוץ. אבו חצירא הוא מלך השערים בכל הזמנים של קבוצת עירוני קריית שמונה,[דרוש מקור] והיה שחקן מפתח בזכייה באליפות היחידה בתולדות הקבוצה.
קריירה

אבו חצירא נולד וגדל בנתניה כבכור מבין שלושה ילדים לברוך אביחצירה, יליד מרוקו שעלה לארץ ב-1968, ונורית לבית קוריעת, ילידת הארץ ממוצא מרוקאי. החל את הקריירה שלו במחלקת הנוער של בית"ר טוברוק. את הקריירה המקצוענית שלו הוא החל בהפועל כפר סבא, ובתחילת עונת 2005/2006 עבר להפועל פתח תקווה. בתחילת דרכו בפתח תקווה הוא לא התבלט, אך בעונת 2008/2009 הצליח להשתלב בהרכב הפותח ולכבוש תשעה שערים בעשרת המחזורים הראשונים. עד סוף העונה כבש 14 שערים והיה מלך השערים של ליגת העל בצוותא עם ברק יצחקי ואלירן עטר. במאי 2009 טס ללא ידיעת הנהלת הקבוצה ליוון וחתם על חוזה בקבוצת לאריסה. אבו חצירא הושעה משני משחקי הליגה האחרונים של פתח תקווה, אך ההתאחדות לכדורגל בישראל אישרה את שחרורו ומעברו ליוון, והוא עבר ללאריסה.
בינואר 2011 שב אבו חצירא לישראל וחתם בעירוני קריית שמונה. לאחר חצי עונה מוצלחת, בה כבש 7 שערים והגיע עם הקבוצה עד חצי גמר גביע המדינה, חתם לשלוש שנים נוספות בקבוצה. בדצמבר 2011 האריך אבוחצירא את חוזהו בעירוני קריית שמונה לארבע שנים. בסוף עונת 2011/2012 זכה עם קבוצתו באליפות הראשונה בתולדותיה, וסיים כמלך השערים של הקבוצה עם 13 שערים. בעונת 2012/2013 השתתף אבו חצירא במשחקי הקבוצה במוקדמות ליגת האלופות והעפיל עמה לשלב הבתים של הליגה האירופית, אז כבש צמד במשחק מול אולימפיק ליון ושער מול ספרטה פראג. בעונה זו היה סגן מלך השערים של ליגת העל עם 15 שערים, כולל רביעייה מול הפועל תל אביב באצטדיון בלומפילד. בנוסף העפיל עם הקבוצה לגמר גביע המדינה, וכבש את שער היתרון מול הפועל רמת גן, אך לבסוף הפסידה קבוצתו בבעיטות הכרעה.
ב-24 ביוני 2013 חתם אבו חצירא במכבי חיפה על חוזה לארבע שנים. ב-25 ביולי 2013 הבקיע את שעריו הראשונים בקבוצה, כשכבש צמד בניצחון 8–0 על חזר לנצ'ראן במסגרת מוקדמות הליגה האירופית. בעונתו הראשונה במדי מכבי חיפה כבש שער ליגה אחד, ובינואר 2014 נפצע וסיים את העונה. בתחילת העונה שלאחר מכן כבש שלושה שערי ליגה, וב-2 בפברואר 2015 הושאל לעירוני קריית שמונה עד סוף העונה. ב-7 בפברואר 2015 ערך אבו חצירא את הופעת הבכורה המחודשת שלו במדי קריית שמונה, כשהשלים 60 דקות בהן כבש צמד ובישל שער נוסף בניצחון 3–2 על הפועל פתח תקווה. עד תום העונה כבש בסך הכל שלושה שערים ב-14 הופעות בליגה. בעונת 2015/2016 לא שיחק כלל עקב בעיות בלב. ב-5 ביוני 2016 הודיעה מכבי חיפה על שחרורו של אבו חצירא.
ב-27 ביוני 2016 חתם אבו חצירא על חוזה לעונה אחת עם אופציה לעונה נוספת בבית"ר ירושלים. ב-14 ביולי 2016 ערך את הופעת הבכורה שלו במועדון וכבש את שערו הראשון בניצחון 1–0 על אומוניה ניקוסיה הקפריסאית במסגרת הסיבוב השני של מוקדמות הליגה האירופית. ב-28 באוגוסט כבש את שער הליגה הראשון שלו במדי הקבוצה, בתיקו 2–2 נגד עירוני קריית שמונה. בסך הכל כבש אבו חצירא שלושה שערי ליגה ב-15 הופעות במדי בית"ר ירושלים, וב-18 בינואר 2017 חתם בהפועל רעננה, במדיה כבש שלושה שערים ב-15 הופעות עד תום עונת 2016/2017. בעונת 2017/2018 כבש עשרה שערים במדי הפועל רעננה.
ב-25 במאי 2018 חזר אבו חצירא לעירוני קריית שמונה, וחתם על חוזה לשנתיים במועדון, אך המועדון שחרר אותו מחוזהו ב-23 ביולי 2019, לאחר עונה אחת בלבד.
ב-26 באוגוסט 2019 חתם אבו חצירא בעירוני רמת השרון מהליגה הלאומית.
ב-29 ביוני 2020, בגיל 33, הודיע אבו חצירא על פרישה מכדורגל.
קריירה > נבחרת ישראל

ב-16 באוקטובר 2012 ערך את הופעת הבכורה שלו בנבחרת ישראל, כשנכנס כמחליף במשחק מול נבחרת לוקסמבורג במסגרת מוקדמות מונדיאל 2014. ב-2 ביוני 2013 כבש את שער הבכורה שלו בנבחרת, במשחק ידידות מול נבחרת הונדורס.
תארים

אליפות (1): 2011/2012
גביע הטוטו: 2011/2012
מלך השערים של ליגת העל: 2008/2009
הערות שוליים

↑  איציק יצחקי‏, שמעון אבוחצירה חתם בלאריסה היוונית, באתר וואלה, 21 במאי 2009
↑  מכבי חיפה: שמעון אבוחצירא חתם לארבע שנים, באתר וואלה, 24 ביוני 2013
↑  קריית שמונה: אבוחצירא הושאל עד סוף העונה עם אופציה לרכישה, באתר וואלה, 2 בפברואר 2015
↑  תומר לוי, ‏הרופא אישר, אבל חיפה לא תחזיר את אבוחצירה, באתר ערוץ הספורט, 27 בדצמבר 2015
↑  יגאל גולדשטיין, ‏שמעון אבו חצירא עזב את קריית שמונה, באתר ערוץ הספורט, 23 ביולי 2019
↑  תום נחום, ‏הפתעה בלאומית: שמעון אבוחצירה חתם ברמה"ש, באתר ONE‏, 26 באוגוסט 2019
↑  אבוחצירה פרש: נגעתי כמעט בכל תואר אפשרי, באתר ONE‏, 29 ביוני 2020
Zastava Arms

| --- | --- |

 נתונים כלליים
 תקופת הפעילות:  1853–הווה (כ־171 שנים) 
 מיקום המטה:  קרגוייבץ 
 ענפי תעשייה:  תעשיית הנשק 
 מוצרים עיקריים:  כלי ירייה 
  
 www.zastava-arms.co.rs
 
Zastava Arms היא יצרנית סרבית של כלי נשק, שנוסדה ב-1853. החברה מייצרת ומייצאת מגוון רחב ממוצריה ליותר מארבעים מדינות ברחבי העולם. היא היצרנית העיקרית של כלי נשק בסרביה ותורמת גדולה לתעשייה הביטחונית המקומית.
היסטוריה

מקור המפעל הוא בבית יציקת אקדחים פרטי, שהועבר מבלגרד לקראגויבאץ ב-1851. לאחר שנות צמיחה והתפתחות טכנולוגית, בתקופה שלפני מלחמת העולם הראשונה התאפיין המפעל בחדשנות וזכה בפרסים בתערוכות העולמיות. בזמן המלחמה הועבר המפעל למבצר בניש, בעוד שהמבנה בקראגויבאץ ניזוק קשות. השנים שבין מלחמות העולם התאפיינו בצמיחה כלכלית ובגידול בכמות ובמבחר הייצור. במלחמת העולם השנייה נכבש האזור על ידי מדינות הציר והמפעל הועבר לשימוש גרמניה הנאצית. עם הקמת יוגוסלביה המפעל הולאם והפך לאחד היצרנים העיקריים של הצבא העממי היוגוסלבי. בעקבות מלחמות יוגוסלביה הוטל אמברגו בינלאומי על המדינה, המפעל נפגע והייצור הוקפא. כיום, המפעל הופרט וחזר לפעולה מלאה.
מרלה סוקולוף

| --- | --- |

על עטיפת אלבום הסולו שלה
 לידה:  19 בדצמבר 1980 (בת 44) סן פרנסיסקו, ארצות הברית 
 מדינה:  ארצות הברית 
 תקופת הפעילות:  מ-1993
 מקום לימודים:  התיכון לאמנויות של מחוז לוס אנג'לס 
 בן זוג:  אלכס פורו (2009-הווה)
 מספר צאצאים:  3
 פרופיל ב-IMDb
 
מרלה לין סוקולוף (אנגלית: Marla Lynne Sokoloff ; נולדה ב-19 בדצמבר 1980) היא שחקנית וזמרת אמריקאית-יהודייה. מוכרת בעיקר בזכות תפקידה בתור לוסי האטצ׳ר בסדרת הדרמה המשפטית "הפרקליטים" (2004-1998) ובקומדיות "אחי איפה האוטו שלי" (2000), "הורמונים בפעולה" (2001) ו"אהבה מהצד" (2004).
ביוגרפיה

סוקולוף נולדה בסן פרנסיסקו, קליפורניה. אמה, סינדי (לבית זוסמן) הייתה מסעדנית ואביה הווארד, הוא רופא מומחה לרפואת רגליים. משפחתה יהודית ומקורה מרוסיה וגרמניה.
בגיל 14 עברה להתגורר עם משפחתה בלוס אנג'לס, למדה תיאטרון ומוזיקה ב"תיכון לוס אנג'לס לאומנויות".
זכתה להערכה על יכולותיה המוזיקליים בטקסים מטעם בית הספר, בהם שרה בין היתר את ההמנון האמריקאי.
קריירה

בשנת 1993 החלה סוקולוף את דרכה עם שמונה הופעות בסדרה "צער גידול בנות" בתור ג'יה מאהן, חברתה של סטפאני טאנר, ושנתיים לאחר מכן עם שבע הופעות בסדרת הדרמה "שולחן לחמישה" בתור הסטודנטית ג'ודי לינץ'.
בשנת 1997 שיחקה בדמותה של גוון מרטין בסדרת הטלוויזיה קצרת הימים "Over the Top" ברשת ABC, לצדו של סטיב קארל. סוקולוף פרצה לתודעה בשנת 1998 בתפקיד משני בסדרת הדרמה המשפטית "הפרקליטים". בסדרה הופיעה במשך שש שנים בתפקיד לוסי האצ'ר, פקידת הקבלה של משרד עורכי הדין של בובי דונל ושותפיו.
בשנת 2000 שיחקה בקומדיית הנעורים "אחי איפה האוטו שלי", בתור וילמה, חברתו של צ'סטר גרינברג (שון ויליאם סקוט).
ב-2001 הופיעה בתפקיד ראשי בקומדיית הפשע "הורמונים בפעולה" בתור המעודדות הקנאית ליסה ג'נוש.
בשנת 2006 הוציאה סוקולוף את אלבום הסולו שלה " Grateful". האלבום מונה שמונה שירים אותם מבצעת סוקולוף בהופעות קטנות.
חיים אישיים

סוקולוף יצאה עם השחקן ג'יימס פרנקו במשך חמש שנים לאחר שנפגשו על הסט של "כל מה שצריך" ב-1999.
בשנת 2004, היא החלה לצאת עם אלכס פורו (אנ'), המתופף של להקת הרוק האלקטרוני "Deadsy". הם נישאו ב-7 בנובמבר 2009, ולהם שלוש בנות שנולדו בפברואר 2012, במרץ 2015 ופברואר 2022.
פילמוגרפיה > סרטים

| שנה | סרט | תפקיד | הערות |
| --- | --- | --- | --- |
| 1993 | אשתי רוצחת לשעבר | מבקרת בבית סוהר |  |
| 1995 | מועדון הבייביסיטר | מרגריטה "קוקי" מייסון |  |
| 1996 | True Crime | ויקי גורדאנו |  |
| 1999 | The Climb | לזלי איימס |  |
| 2000 | כל מה שצריך (אנ') | מגי קרטר |  |
| 2000 | אחי איפה האוטו שלי | וילמה |  |
| 2001 | הורמונים בפעולה | ליסה יאנוש |  |
| 2004 | Freshman Orientation | מרג'ורי |  |
| 2004 | אהבה מהצד | איב סטאקלי |  |
| 2004 | The Tollbooth | שרהבת' כהן |  |
| 2005 | Crazylove | רות' מייר |  |
| 2009 | Play the Game | ג'ולי לאראבי |  |
| 2009 | Bionicle: The Legend Reborn | קלינה | דיבוב |
| 2011 | The Chateau Meroux | וונדי |  |
| 2011 | Scents and Sensibility | מריאן דאשווד |  |
| 2016 | Do You Take This Man | זואי |  |
| 2017 | A Happening of Monumental Proportions | מינדי |  |
| 2024 | קבלו אותם! |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1993 | ילד פוגש עולם | פייג' | פרק: "Cory's Alternative Friends" |
| 1993 | The Second Half | קורטני | פרק: "It's My Party" |
| 1993 - 1995 | צער גידול בנות | ג'יה מאהן | 8 פרקים |
| 1994 | אבא חורג, אמא חורגת | מריסה | פרק: "Thirteen with a Bullet" |
| 1995 | Disney's Freaky Friday | רייצ'ל פרנץ' | סרט טלוויזיה של ABC |
| 1995 | שפץ ביתך | פייג' | פרק: "Let Them Eat Cake" |
| 1995 - 1996 | שולחן לחמישה | ג'ודי לינץ' | 7 פרקים |
| 1996 | מפגשים מהסוג האישי | דינה | פרק: "Post-Nasal Dick" |
| 1997 | Over the Top | גוון מרטין | 11 פרקים |
| 1998 | הרקיע השביעי | ג'ן | "Nothing Endures But Change" |
| 1998 - 2004 | הפרקליטים | לוסי האטצ'ר | תפקיד ראשי (עונות 7-2); 113 פרקים |
| 2001 | Strange Frequency | דארסי קינג | סרט טלוויזיה של VH1 |
| 2001 | Night Visions | ג'וליה | פרק: "My So-Called Life and Death" |
| 2001 | חברים | דינה טריביאני | פרק: "The One with Monica's Boots" |
| 2003 | A Date with Darkness: The Trial and Capture of Andrew Luster | קוני | סרט טלוויזיה של Lifetime |
| 2004 - 2005 | עקרות בית נואשות | קלייר | 3 פרקים |
| 2004 | Christmas in Boston | ג'ינה | סרט טלוויזיה של Freeform |
| 2006 | Modern Men | מולי קלארק | 3 פרקים |
| 2006 - 2007 | Big Day | אליס הופקינס | תפקיד ראשי; 13 פרקים |
| 2009 | סוכן מחוק | מלאני | פרק: "Seek and Destroy" |
| 2009 | מטאור: הדרך להשמדה | אימוג'ן אוניל | מיני-סדרה |
| 2009 | Maneater | ג'ניפר אלנבאק | מיני-סדרה |
| 2009 | גדולה מהחיים | מיה ריינולדס | פרק: "Crazy" |
| 2009 | Flower Girl | לורל הוורפורד | סרט טלוויזיה של הולמרק |
| 2010 | Gift of the Magi | דלה יאנג | סרט טלוויזיה של הולמרק |
| 2011 | CSI: ניו יורק | אביגיל וסט | פרק: "Party Down" |
| 2012 | A Christmas Wedding Date | רבקה | סרט טלוויזיה של ION Television |
| 2013 | מליסה וג'ואי | ד"ר צ'לסי מולינס | פרק: "Can't Hardly Wait" |
| 2014 | Mind Games | ג'יין | פרק: "Texts, Lies and Audiotapes" |
| 2014 | משפחת פוסטר | דני קירקלנד | 11 פרקים |
| 2015 | האנטומיה של גריי | גלנדה קסטיו | 2 פרקים |
| 2015 | שוות בקליבלנד | קלואי | פרק: "Kitchen Nightmare" |
| 2016 | Summer in the City | מינדי | סרט טלוויזיה של הולמרק |
| 2016 - 2020 | צער גידול בנות - הדור הבא | ג'יה מאהן-הרמון | 11 פרקים |
| 2018 | Hollywood Darlings | מרלה | פרק: "Y2K" |
| 2019 | The Road Home for Christmas | לינדזי | סרט טלוויזיה של Lifetime |